ધાર્મિક કાર્યો પાછળ ખર્ચ થશે. મિત્રો તેમજ સ્‍વજનો સાથે મતભેદ થાય. કાયદાકીય પ્રશ્નો શક્ય હોય તો ટાળવા. નાણાંની લેવડદેવડમાં સાવધાની રાખવી. નકારાત્‍મક વિચારો આપના મનને અસ્થિર કરશે. ખાવાપીવામાં બેદરકારી નાની-મોટી બીમારીનું કારણ બની શકે છે. વિદ્યાર્થીઓ માટે ટેન્શન પૂર્ણ સમય રહેશે. સરસ્વતીના મંત્ર “ૐ ઐં સરસ્વત્યૈ નમઃ ” નો દર ગુરુવારે અને રવિવારે 51 અથવા 108 વખત કરવાથી વિદ્યાની પ્રાપ્તિ થશે. માનસિક ઉદ્વેગ રહે. ધન અને માનહાનિ થાય. નોકરીમાં કાવાદાવાનો ભોગ બની શકો છો. સપ્તાહના અંતે આપ આનંદ ઉત્‍સાહ અને તન-મનની પ્રફુલ્લિતતા સાથે સમય પસાર કરશો. નવું કામ હાથમાં લેશો તો સફળતા મળશે. પારિવારિક અને દાંપત્યજીવન આનંદમય રહેશે. સ્‍થાવર મિલકતના દસ્‍તાવેજો કરવામાં કાળજી રાખવી. પ્રેમીજનો પ્રિયપાત્રનું સાનિધ્‍ય માણી શકશે. શેર સટ્ટામાં ગણતરીપૂર્વક કામ કરશો તો નસીબ પણ સાથ આપશે. માનસિક સમતુલા સાથે દરેક કાર્યો કરી શકશો. નોકરી-વ્યવસાયમાં આપનું વર્ચસ્‍વ રહે. પ્રતિસ્પર્ધીઓ સામે વિજય મળશે. બીમાર વ્‍યક્તિની તબિયતમાં સુધારો થશે. વેપારીઓ માટે ખૂબ ઉજળી તકો રહેશે. વ્‍યવસાયમાં ભાગીદારી કરવા માટે પણ શુભ સમય છે.